पाएं अपने शहर की ताज़ा ख़बरें और फ्री ई-पेपरडाउनलोड करें
सिविल में मांगों को लेकर सेहत विभाग के एनएचएम वर्करों की हड़ताल चौथे दिन भी जारी रही। इस दौरान सेहत कर्मियों ने कहा कि सेहत विभाग पंजाब के नेशनल हेल्थ मिशन में करीब 9 हजार कर्मचारियों का शोषण किया जा रहा है जिससे तंग आकर हम सभी मुकम्मल काम बंद करके वैक्सीनेशन का पूरी तरह से बायकाट किया है, कोरोना सैंपलिंग बंद रख, एमरजेंसी सेवाओं को भी बंद करने पर मजबूर हुए है।
उन्होंने कहा कि पंजाब सरकार ने हड़ताली कर्मचारियों को 9 प्रतिशत बढ़ोतरी की भीख दी है जो हमें स्वीकार नहीं है इसी का रोष जताते हुए हमने आज कॉपियां जलाई है। इस दौरान डा. विमुक्त शर्मा कम्युनिटी हेल्थ अफसर ने बताया कि हम सभी करीब 9 हजार मुलाजिम है जो 4 मई से अनियमित समय के लिए हड़ताल पर चले गए है क्योंकि पंजाब सरकार ने 6 मई की मीटिंग में हमारे प्रधानों को 9 प्रतिशत बढ़ोतरी और 50 फीसदी नौकरियों के लिए आरक्षण का जो लालीपॉप दिया है ये हमें कतई मंजूर नहीं हमारी डिमांड है कि हमें या तो पे प्रोटैक्शन पर पक्का किया जाए या फिर रेगुलर पे स्केल लगाए जाएं, जब तक नोटिफिकेशन नहीं होता तब तक हमारी हड़ताल जारी रहेगी। यदि मांग न मानी तो हम सभी के इस्तीफे सरकार को जाएंगे। इस मौके पर डा. रोहित, चंचल बाला, नीतू सिंह, पंकज कुमार, मनविंद्र सिंह, सर्वजीत कौर, हरजिंद्र सिंह, डा. नागपाल, अमनदीप सिंह भी थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn